28. ΝΟΜΟΣ 6317 της 1/15 Οκτ. 1934 Περί χαρακτηρισμού εθνικών οδών επί πλέον των χαρακτηρισθεισών κατά τας διατάξεις των Ν. 3406 και 4098. Άρθρ.1.-1.Χαρακτηρίζονται εθνικαί οδοί επί πλέον των χαρακτηρισθεισών κατά τας διατάξεις των υπ’ αριθ. 3406 και 4098 νόμων αι ενούσαι, είτε απ’ ευθείας είτε δια δικτύου των χαρακτηρισθεισών ήδη εθνικών οδών, πρωτευούσας επαρχιών ή υποδιοικήσεων μετά της πρωτευούσης του νομού εις ον αύται υπάγονται, εφ’ όσον δια των πρωτευουσών των επαρχιών ή υποδιοικήσεων τούτων δεν διέρχεται ή δεν καταλήγει εις αυτάς εθνική οδός εκ των μέχρι τούδε χαρακτηρισθεισών. Εις εκείνας των Νέων Χωρών, αίτινες προ της προσαρτήσεώς των εις την Ελλάδα ήσαν διηρημέναι εις τμήματα (DISTRICTS), αι πρωτεύουσαι των τμημάτων τούτων νοούνται ως πρωτεύουσαι επαρχιών δια την εφαρμογήν του παρόντος. Δύνανται να χαρακτηρισθώσιν ως εθνικαί οδοί και αι συνδέουσαι εθνικάς οδούς προς σανατόρια άξια λόγου και λειτουργούντα ευδοκίμως. Ο χαρακτηρισμός των ανωτέρω οδών ενεργηθήσεται εντός τριμήνου από της δημοσιεύσεως του παρόντος δια Δ/τος, εφ’ άπαξ εκδοθησομένου προτάσει του υπουργού της Συγκοινωνίας μετά γνώμην του συμβουλίου των δημοσίων έργων. Δια του Δ/τος τούτου καθορισθήσονται η αφετηρία, το τέρμα και τα κύρια σημεία διαβάσεως των ως άνω χαρακτηρισθησομένων εθνικών οδών. 2.Μετά σύμφωνον γνώμην του συμβουλίου δημοσίων έργων και υπό τους ανωτέρω κατά τα λοιπά όρους δύνανται να χαρακτηρισθώσιν εθνικαί οδοί και αι κάτωθι: α)Αι ενούσαι πρωτευούσας επαρχιών ή υποδιοικήσεων εκ των υπό του προηγουμένου εδαφίου του παρόντος άρθρου προβλεπομένων προς την πρωτεύουσαν ομόρου προς αυτάς νομού. β)Οδοί νομοθετημέναι και συνδέουσαι εθνικάς οδούς μετά λιμένων ναυτικής σημασίας ή μετά αξιολόγων αρχαιολογικών τόπων. γ)Οδοί άγουσαι εις ανεγνωρισμένας ιαματικάς ή μεταλλικάς πηγάς του Κράτους. Άρθρ.2.-1.Αι διατάξεις του εδ. 1 του άρθρ. 2 του υπ’ αριθ. 3406 νόμου εφαρμοσθήσονται υπό τους όρους και τας διατυπώσεις του εδ. 1 του άρθρ. 1 του παρόντος εντός τριμήνου από της δημοσιεύσεως αυτού και εις νομούς ιδρυθέντας μετά την εφαρμογήν του υπ’ αριθ. 3406 νόμου. 2.Αι αυταί διατάξεις του εδ. 1 του άρθρ. 2 του υπ’ αριθ. 3406 νόμου και υπό τους όρους και τας διατάξεις του εδ. 1, του άρθρ. 1 του παρόντος εφαρμοσθήσονται και εις νομούς ιδρυθησομένους μετά την δημοσίευσιν του παρόντος εντός τριμήνου από της ιδρύσεως αυτών. Άρθρ.3.-Χαρακτηρίζεται εθνική και λαμβάνει αύξοντα αριθμόν (254) 421 η οδός από της εθνικής οδού Αθηνών-Χαλκίδος δια Μπογιατίου προς λίμνην Μαραθώνος. Επίσης χαρακτηρίζεται εθνική η οδός Βλαχοκερασιά  - Κολλινών της Μαντινείας Σελ. 573 Κατασκευή και Συντήρηση Οδών 23.Ζ.α.25-28 και αναλαμβάνει το Κράτος την αποπεράτωσιν και συντήρησιν αυτής. Εις τον πίνακα των έργων ων την κατασκευήν προβλέπει ο υπ’ αριθ. 3045 νόμος αντικαθίσταται η οδός Χορεύτρας Νεοχωρίου δια της οδού Καλών Νερών Μηλεών. Ο ορθός αριθμός 421 ετέθη δια του άρθρ. 5 του Ν. 2512/1940. Άρθρ.4.-Εις επαρχιακάς οδούς συνδεούσας εθνικήν οδόν μετά λιμένος κατασκευαζομένας ήδη υπό των ταμείων επαρχιακής οδοποιΐας και των ενδιαφερομένων κοινοτήτων ή δια προσωπικής εργασίας των κατοίκων δύναται να συμβάλη το ταμείον εθνικής οδοποιΐας δια την εκτέλεσιν των εκβραχισμών εις ποσόν μη υπερβαίνον το 1/4 της όλης δαπάνης κατασκευής της οδού και εφ’ όσον διαπιστούται η ανεπάρκεια των αρμοδίων επαρχιακών ταμείων προς αποπεράτωσιν των εν λόγω οδών. 